**TÖÖVÕTULEPING nr \_\_\_\_\_\_\_\_\_**

Allkirjastamise kuupäev

on digitaalallkirjadel

**Keskkonnaagentuur**, registrikood 70009540 (edaspidi tellija või pool), mida esindab põhimääruse alusel direktor **Taimar Ala**, ja

**\_\_\_\_\_\_\_\_\_\_\_\_\_**, registrikood \_\_\_\_\_\_\_\_\_\_\_\_ (edaspidi töövõtja või pool, koos tellijaga pooled), mida esindab \_\_\_\_\_\_\_\_\_\_\_\_\_ alusel \_\_\_\_\_\_\_\_\_\_\_\_\_, leppisid kokku järgmistes punktides (edaspidi leping):

1. **Lepingu sõlmimise alus ja ese**
	1. Leping sõlmitakse, lähtudes riigihangete seaduse § 11 lõike 1 punktis 19 nimetatud erandi alusel läbi viidud konkursi tulemustest.
	2. Lepingu esemeks on töövõtja poolt \_\_\_\_\_\_\_\_\_\_\_\_\_\_\_\_(edaspidi töö), mille täpsem kirjeldus sisaldub lepingu lisades.
	3. Pooled sõlmivad lepingu, tuginedes töövõtja pakkumusele, lepingus fikseeritud töövõtja avaldustele ja kinnitustele ning eeldades heas usus töövõtja professionaalsust ja võimekust lepingut nõuetekohaselt täita. Alltöövõtjate kasutamise korral jääb lepingu nõuetekohase täitmise eest tellija ees vastutavaks töövõtja.
2. **Lepingu osad**
	1. Lepingu lahutamatuteks osadeks on tellija poolt koostatud töö tehniline kirjeldus (edaspidi nimetatud ka kui lähteülesanne), töövõtja pakkumus, üleandmise-vastuvõtmise aktid ja pooltevahelised kirjalikud teated ning sõlmitava lepingu muudatused.
	2. Kõik lepingu muudatused sõlmitakse lepingu lisadena, mis jõustuvad pärast nende allkirjastamist poolte poolt või poolte määratud tähtajal.
		1. Lepingu lisa 1 muutmise vajaduse korral vormistatakse poolte kokkulepe töö üleandmise-vastuvõtmise aktis, milles põhjendatakse detailselt muudatuse tinginud asjaolu(d). Muutunud asjaoludest tulenevalt lähtutakse lepingu kogumaksumuse arvutamisel lisas 2 toodud eelarvejaotusest ja tasu makstakse reaalselt teostatud töö eest esitatud arvete alusel lepingus sätestatud tingimustel ning korras.
	3. Lepinguga samaaegselt allkirjastatavateks lisadeks on töö lähteülesanne (lisa 1) ja hinnapakkumine (lisa 2).
3. **Lepingu täitmine**
	1. Lepingu täitmise keel on eesti keel. Lepingu täitmisel koostatud dokumendid antakse tellijale üle eesti keeles.
	2. Töövõtja avaldab ja kinnitab, et:
		1. temal ja tema esindajal on lepingu sõlmimiseks kõik õigused ja volitused;
		2. ta on lepinguga ja selle alusdokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
		3. lepingu täitmisega ei kahjustata kolmandate isikute õigusi ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita.
	3. Tellija kohustub andma töövõtjale viivitamata juhiseid, kui need on vajalikud töö teostamiseks ja andma viivitamata töövõtjale üle kõik töö teostamiseks vajalikud lähteandmed.
	4. Töövõtja kohustub tegema töö vastavalt lepingule, kehtivatele õigusaktidele ja tellija juhistele ning järgima töö teostamisel ja korraldamisel tellija mõistlikke huve ning eesmärke.
	5. Töövõtja kohustub ilma eraldi kokkuleppeta teostama ka sellised tööd ja toimingud, mis ei ole lepingus ega selle lisades selgesõnaliselt ette nähtud, kuid mille tegemine on tavapäraselt vajalik lepingu nõuetekohaseks täitmiseks ja eesmärgi saavutamiseks ning mis olemuslikult kuuluvad töö hulka.
	6. Töövõtja kohustub viivitamata, kuid mitte hiljem kui 2 tööpäeva pärast alates vastavate asjaolude ilmnemisest, kirjalikult teatama tellijale selliste asjaolude ilmnemisest, mis takistavad lepingu alusel tööde tegemist või lõpetamist, kvaliteeti, tähtaegu või maksumust. Seejuures ei anna eelnimetatud juhtumist informeerimiskohustuse täitmine töövõtjale ilma tellija vastavasisulise nõusolekuta automaatselt õigust ületada teostamise tähtaegu või mitte kinni pidada tööde suhtes lepinguga kehtestatud kvaliteedinõuetest.
	7. Lepingus fikseeritud tööde maht võib erinevatel põhjustel (seadme tehniline rike jm) tegelikkuses väiksemaks osutuda. Ära jäänud töid võib asendada muude lepingu täitmisega seotud lisandunud töödega ainult tellija eelneval nõusolekul vastavalt punktides 2.2.1 ja 3.6 sätestatule.
4. **Töö üleandmine ja vastuvõtmine**
	1. Töövõtja annab punktis 1.2 nimetatud valmis töö tellijale üle hiljemalt \_\_\_\_\_\_\_\_\_\_\_\_. a. Töö aruanded tuleb esitada tellijale lepingupunktis 5.2 nimetatud tähtaegadel. Töö antakse üle punktis 12.1.1 nimetatud tellija esindajale elektrooniliselt, kas digitaalselt infokandjal või failivahetusekeskkonna kaudu.
	2. Töö vastuvõtmisel allkirjastavad pooled töö üleandmise-vastuvõtmise akti. Üleandmise-vastuvõtmise akti vormistab töövõtja elektrooniliselt ja esitab töö üleandmisel tellija kontaktisikule digitaalselt allkirjastamiseks. Üleandmise-vastuvõtmise akt esitatakse iga töö etapi kohta. Töö loetakse töövõtja poolt üleantuks ja tellija poolt vastuvõetuks töö üleandmise-vastuvõtmise akti allkirjastamisega. Tellijal on õigus üleandmise-vastuvõtmise akti allkirjastamisest keelduda, kui töö ei vasta lepingus sätestatud tingimustele ning nõuda tingimuste nõuetekohast täitmist.
	3. Tellija kontrollib töö vastavust lepingutingimustele 20 (kahekümne) tööpäeva jooksul pärast töö üleandmist ning vajaduse korral esitab töövõtjale oma pretensioonid töö lepingule mittevastavuse kohta, andes täiendava tähtaja paranduste tegemiseks.
	4. Tellija võib tugineda töö või selle muudatuste nõuetele mittevastavusele ka mõistliku aja jooksul pärast tööde vastuvõtmist ning seda ka juhul, kui tellija oleks võinud tööde mittevastavuse avastada ka tööde tegemise käigus või üleandmisel ja vastuvõtmisel.
	5. Kõiki lepingu täitmisega seotud riske ja kulutusi kannab töövõtja hetkeni, mil pooled on allkirjastanud üleandmise-vastuvõtmise akti. Töö juhusliku hävimise ja kahjustumise riisiko läheb tellijale üle koos omandiõiguse üleminekuga.
5. **Lepingu maksumus ja maksmise kord**
	1. Lepingu kogumaksumus on \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_) eurot, mis sisaldab kõiki töö tegemiseks vajalikke kulusid sh materjale ja tasu lepingu punktis 6 märgitud autoriõiguste eest. Hinnale lisandub käibemaks.
	2. Töö eest tasumine toimub osade kaupa:
		1. esimene makse pärast ajakava ja tööplaani esitamist ning kooskõlastamist, avakoosoleku ning 2024. a juhtkomisjoni koosolekute toimumist ning I etapi aruande vastuvõtmist, tähtaeg \_\_\_\_\_\_\_\_\_\_ – tasutakse \_\_\_\_\_\_\_ lepingu maksumusest, \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_);
		2. teine makse pärast II etapi aruande vastuvõtmist ja 2025. a avalikustamisseminari toimumist, tähtaeg \_\_\_\_\_\_\_\_\_\_ – tasutakse \_\_\_\_\_\_\_ lepingu maksumusest, \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_ (ilma käibemaksuta);
		3. lõppmakse pärast lõpparuande vastuvõtmist ning kõigi ülejäänud tegevuste lõpetamist, tähtaeg \_\_\_\_\_\_\_\_\_\_.
	3. Töövõtja esitab tellijale arve Eesti e-arve standardile vastavalt. Kui töövõtja on e-arvete operaatori klient, tuleb e-arve edastada oma e-arvete operaatorile, kelle kaudu see jõuab tellijani, e-arvet on võimalik saata tasuta tellijale, kasutades e-arveldaja infosüsteemi (<http://www.rik.ee/et/e-arveldaja>). Arve esitatakse pärast seda, kui poolte kontaktisikud on allkirjastanud töö vahe- või lõpparuande üleandmise-vastuvõtmise aktid ning töö on teostatud ja üleantud lepingus sätestatud tingimustel ja korras.
	4. Töövõtja poolt esitatav arve peab selgelt ja üheselt viitama lepingule, sisaldama makse teostamiseks vajalikke andmeid (dokumendi nimetus ja number, koostamise kuupäev, töö nimetus või kirjeldus, lepingu kuupäev ja number ning tellija kontaktisiku nimi) ja vastama käibemaksuseaduse nõuetele. Käesolevas punktis esitatud tingimustele mittevastav arve ei kuulu tasumisele.
	5. Arve tasumine toimub 21 (kahekümne ühe) kalendripäeva jooksul pärast tellija poolt nõuetekohase arve kättesaamist. Lepingust tulenevate maksete laekumise kohaks on arvel märgitud töövõtja arvelduskonto.
	6. Juhul, kui töö ei vasta lepingus esitatud nõuetele, võib tellija lepinguhinda ühepoolselt alandada, teavitades sellest töövõtjat kirjalikult. Lepinguhinna alandamise võib fikseerida ka tööde üleandmise-vastuvõtmise aktis.
6. **Omandiõigus**
	1. Töö omandiõigus ja varalised autoriõigused lepingu alusel valminud töö suhtes lähevad töö vastuvõtmisel aktiga ilma ajaliste või geograafiliste piiranguteta üle tellijale.
	2. Tellijal on pärast töö vastuvõtmist õigus omal äranägemisel otsustada töö kasutamisega seotud asjaolud, sh otsustada töö avaldamise viis, aeg ja tingimused, teha muudatusi ja parandusi töös, töö pealkirjades või autorinime tähistuses, lisada tööle teiste isikute teoseid.
	3. Kõik autori- ja litsentsitasud sisalduvad töövõtjale lepingu alusel makstavates tasudes.
	4. Pooled vastutavad kõigi Eesti Vabariigis kohaldatavate autoriõigust puudutavate õigusaktide järgimise eest.
	5. Töövõtja vastutab selle eest, et tema poolt üleantud töö ei ole vastuolus Eesti Vabariigis kehtivate patendi- või autoriõigustega ja teiste immateriaalsete õigustega. Töövõtja kinnitab, et lepingu täitmisega ei kahjustata kolmandate isikute õigusi, sealhulgas autoriõigusi, ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita.
	6. Töövõtja lepingu lõppemise või lõpetamise korral või tellija nõudmisel kohustatud viivitamata tagastama tellijale kõik tema valduses olevad tellijalt saadud dokumendid, muud infokandjad ja tehnilised vahendid.
	7. Tellija annab töövõtjale tasuta lihtlitsentsi töö ja selle tulemuste ning nendega seotud intellektuaalse omandi kasutamiseks edasises teadus- ja arendustöös. Litsents loetakse antuks lepingu sõlmimisega.
7. **Konfidentsiaalsus**
	1. Konfidentsiaalse informatsiooni all mõistavad pooled lepingu täitmisel teatavaks saanud isikuandmeid, turvaandmeid ning muud teavet, mille avalikuks tulek võiks kahjustada poolte huve. Konfidentsiaalne informatsioon ei hõlma endas informatsiooni, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
	2. Töövõtja on kohustatud käsitlema lepingu täitmisel temale teatavaks saanud informatsiooni tellija ja tema tegevuse kohta konfidentsiaalsena. Töövõtja on kohustatud kaitsma temale lepingu täitmise käigus teatavaks saanud informatsiooni konfidentsiaalsust. Vastavasisulise informatsiooni müümine, pakkumine või levitamine töövõtja või temaga seotud isiku poolt käsitletakse kui lepingu olulist rikkumist.
	3. Konfidentsiaalsuskohuse rikkumise korral on tegemist töövõtjapoolse lepingu olulise rikkumisega. Iga sellise rikkumise korral on tellijal õigus nõuda lepingu rikkumisega tekitatud kahju täielikku hüvitamist.
	4. Konfidentsiaalsusnõue on tähtajatu.
8. **Vääramatu jõud**
	1. Lepingust tulenevate kohustuste rikkumine on vabandatav, kui pool rikkus kohustust vääramatu jõu tõttu. Vääramatu jõud on asjaolu, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje välistaks.
	2. Pool, kelle tegevus lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest koheselt kirjalikult teatama teisele poolele.
	3. Kui vääramatu jõu asjaolud kestavad üle 30 (kolmekümne) kalendripäeva loetakse, et leping on lõppenud täitmise võimatusega. Sellisel juhul ei ole kummalgi poolel õigus nõuda teiselt poolelt lepingu mittetäitmise või mittekohase täitmisega tekitatud kahju hüvitamist.
9. **Poolte vastutus**
	1. Tööde üleandmisega viivitamisel vastavalt lepingu punktile 4.1 ja 5.2 või paranduste tähtajaks tegemata jätmise korral punktis 4.3 ning 9.6 sätestatu kohaselt, on tellijal õigus nõuda ja töövõtjal kohustus maksta leppetrahvi 0,2% (null koma kaks protsenti) tasumisele kuuluvast summast iga töö esitamise või paranduste tegemisega viivitatud päeva eest, kuid mitte rohkem kui 25% lepingu maksumusest.
	2. Nõuetekohaselt esitatud arve tasumisega viivitamisel on töövõtjal õigus nõuda ja tellijal kohustus maksta viivist 0,2% (null koma kaks protsenti) tasumisele kuuluvast summast iga viivitatud päeva eest, kuid mitte rohkem kui 25% lepingu maksumusest.
	3. Pooled võivad kokkuleppel leppetrahvi, viivise või kahjuhüvitamise nõuet vähendada ja nõude asemel leppida kokku täiendavalt tehtavates muudes kohustustes või nõude täitmiseks alandada sellele vastavas ulatuses lepingu hinda. Leppetrahvid ja viivised tasutakse 21 (kahekümne ühe) tööpäeva jooksul vastava nõude saamisest arvates.
	4. Lepingust tulenevate leppetrahvide maksmine, samuti tekitatud kahju hüvitamine, ei vabasta lepingut rikkunud poolt lepingujärgsete kohustuste täitmisest. Lepingus sätestatud leppetrahvid ja viivised on kokkulepitud kohustuse täitmisele sundimiseks ning leppetrahvi või viivise nõudmine ei mõjuta poole õigust nõuda teiselt poolelt täiendavalt ka varalise kahju hüvitamist.
	5. Lepinguga võetud kohustuste mittetäitmise või mittenõuetekohase täitmisega tellijale ja kolmandatele isikutele tekitatud kahju korral kohustub töövõtja taastama kahju tekitamisele eelnenud olukorra või hüvitama tellija poolt olukorra taastamiseks kantud kulud.
	6. Lepinguliste kohustuste mittenõuetekohase täitmise korral või kui töövõtja rikub lepingust või selle lisadest tulenevaid kohustusi, on tellijal õigus nõuda rikkumise kõrvaldamist, andes töövõtjale rikkumise kõrvaldamiseks mõistliku tähtaja (olenevalt rikkumise raskusastmest). Juhul, kui töövõtja ei kõrvalda puudust või rikkumist selleks antud tähtaja jooksul, peetakse seda lepingu oluliseks rikkumiseks.
	7. Lepingu oluliseks rikkumiseks peavad pooled muu hulgas töö sellist lepingu nõuetele mittevastavust, mille vastavusse viimine nõuaks töö täielikku ümbertegemist või muid ulatuslikke parandusi, mis tooksid tellijale kaasa ebaproportsionaalse töö- või ajakulu.
	8. Tellijal on õigus vähendada töö eest tasumisel töövõtjale makstavat tasu leppetrahvi summa võrra.
	9. Tellijal on õigus nõuda leppetrahvi mõistliku aja jooksul, arvates päevast, kui tal tekkis leppetrahvi nõude esitamise õigus.
10. **Lepingu kehtivus**
	1. Leping jõustub hetkest, kui pooled on lepingu allkirjastanud ja kehtib kuni lepinguliste kohustuste täitmiseni.
11. **Lepingu loovutamine, muutmine ja lõpetamine**
	1. Töövõtja ei tohi oma lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
	2. Lepingu ja selle lahutamatute lisade muutmine on võimalik üksnes poolte kirjalikul kokkuleppel (väljaarvatud punktis 2.2.1 kirjeldatud juhtudel).
	3. Töövõtjal on õigus sõlmitud lepingust taganeda, kui tellija viivitab arve eest tasumisega rohkem kui 21 (kakskümmend üks) tööpäeva.
	4. Tellijal on õigus sõlmitud lepingust taganeda, kui töövõtja viivitab tööde üleandmisega lepingu punktis 4.1 nimetatud tähtajast rohkem kui 30 (kolmkümmend) kalendripäeva.
	5. Lepingu võib igal ajal lõpetada poolte kokkuleppel.
12. **Kontaktisikud**
	1. Poolte lepingujärgsete kohustuste täitmise korraldamine ja lepingus ettenähtud teadete, nõuete, üleandmise-vastuvõtmise akti edastamine ja allkirjastamine ning teiste dokumentide edastamine toimub kontaktisikute kaudu:
		1. tellija kontaktisik on \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_, tel \_\_\_\_\_\_\_\_\_\_\_\_\_, e-post \_\_\_\_\_\_\_\_\_\_\_\_\_\_. Nimetatud esindaja töökohustustest eemalviibimisel (puhkus, välislähetus, haigus, töövõimetus või muu taoline), on esindaja \_\_\_\_\_\_\_\_\_\_\_\_\_\_\_\_, tel \_\_\_\_\_\_\_\_\_\_\_\_\_, e-post \_\_\_\_\_\_\_\_\_\_\_\_\_\_\_\_\_;
		2. töövõtja kontaktisik on \_\_\_\_\_\_\_\_\_\_\_\_\_\_\_\_\_, tel \_\_\_\_\_\_\_\_\_\_\_, e-posti aadress \_\_\_\_\_\_\_\_\_\_\_\_\_\_\_
	2. Kõik teated, millel ei ole õiguslikku tagajärge võivad olla esitatud kirjalikku taasesitamist võimaldavas vormis ning peavad olema adresseeritud lepingu punktis 12.1 sätestatud kontaktisikutele. Kõik lepinguga ja lepingu täitmisega seotud pretensioonid peavad olema esitatud kirjalikult.
	3. Kontaktisikute muutumisel tuleb sellest viivitamatult teavitada teist poolt kirjalikku taasesitamist võimaldavas vormis. Nimetatud teade lisatakse lepingu juurde ning seda ei käsitleta lepingu muutmisena.
13. **Lõppsätted**
	1. Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest.
	2. Lepingu üksiku sätte kehtetus ei too kaasa kogu lepingu või lepingu teiste sätete kehtetust kui leping on osadeks jaotatav ja võib eeldada, et leping oleks sõlmitud ka ilma kehtetu sätteta.
	3. Lepingust tulenevad vaidlused püütakse lahendada poolte kokkuleppega. Juhul, kui kokkulepet ei saavutata, lahendatakse vaidlus Eesti Vabariigi kohtus.
14. **Poolte rekvisiidid**

|  |  |
| --- | --- |
| **Tellija** | **Töövõtja**  |
| Keskkonnaagentuur |  |
| rg-kood 70009540 |  |
| Mustamäe tee 33 |  |
| 10616 Tallinn |  |
| tel 666 0901e-post kaur@envir.ee |  |
|  |  |
|  |
|  |  |
| (allkirjastatud digitaalselt) | (digitaalselt allkirjastatud) |
| Taimar Ala |  |
| direktor |  |
|  |  |
|  |  |
|  |  |